Na osnovu člana 24. Statuta JZUDoma zdravlja"Izudin Mulabećirović-Izo“Tešanj, člana 3. stav 3. Pravilnika o radu (broj:2346/17), Uredbe o postupku prijema u radni odnos u javnom sektoru u Zeničko-dobojskom kantonu (Sl.novine ZDK broj 8/19) i Odluke direktora broj 03-05-7-1134/19., VD Direktor Dujsić dr Amir,specijalista internista;subspec.kardiolog, raspisuje:

**O G L A S**

za prijem u radni odnos

**I RADNO MJESTO**

1. Doktor medicine u Službi porodične medicine .....................2 izvršioca na određeno vrijeme u trajanju 6 mjeseci uz probni rad od 3 mjeseca

***II USLOVI***

Kandidati trebaju da ispunjavaju sljedeće :

***a.) Opšti uslovi :***

Kandidat treba ispunjavati opšte uslove za obavljanje poslova i radnih zadataka kako slijedi :

* da je državljanin BiH,
* da ima opštu zdravstvenu i poslovnu sposobnost,

***b.) Posebni uslovi :***

* Završen Medicinski fakultet
* Položen stručni ispit
* Posjedovanje Licence za samostalan rad u zvanju doktora medicine

**III POTREBNA DOKUMENTACIJA**

Uz prijavu na ovaj oglas dostaviti slijedeću dokumentaciju:

1. Diplomu o završenom medicinskom fakultetu,
2. Uvjerenje o položenom stručnom ispitu,
3. Licencu za samostalan rad ili dokaz da je u postupku izdavanja licence izdat od strane ovlaštene Komore,
4. Izvod iz matične knjige rođenih,
5. Uvjerenje o državljanstvu

 Kandidati mogu dostaviti dokaz o statusu branioca ili članova njihovih porodica u smislu člana 2., 3. i 4. Zakona o dopunskim pravima branilaca i članova njihovih porodica (Sl.novine ZDK 1/14), koji je prijavljen na evidenciji Službe za zapošljavanje.

Sva potrebna dokumentacija dostavlja se u ***originalu*** ili ***ovjerena kopija***. Uz prijavu obavezno dostaviti kratku biografiju /CV/ kao i lične podatke te tačnu kontakt adresu i kontakt telefon a tačnost ovih podataka kandidat potvrđuje svojim potpisom i za iste garantuje krivično i materijalno.

Kandidati koji budu izabrani, naknadno će dostaviti uvjerenje o zdravstvenoj sposobnosti.

**IV KRITERIJI ZA IZBOR KANDIDATA**

**IV1.** Postupak izbora kandidata zasniva se na razmatranju dostavljene dokumentacije i održanom pismenom i usmenom stručnom ispitu sa svakim kandidatom.

*Oblast i stručna literatura*: porodična medicina, Harrisonov Priručnik medicine

***V OPIS POSLOVA I OSNOVNA PLAĆA***

**V.1.** *doktor medicine u Službi porodične medicine*:

 Osnovna plaća: 1724,00KM

 Kratak opis poslova:

*Obavlja poslove porodičnog doktora u skladu sa Standardima i normativima u zdravstvu*: obavlja ljekarske preglede osiguranika i drugih lica, na osnovu utvrđene dijagnoze propisuje optimalnu terapiju za liječenje bolesti, prati rezultate liječenja bolesnika, obavlja sistematske preglede djece prilikom upisa u predškolske i školske ustanove, vrši zdravstvene usluge male hirurgije u skladu sa svojim stručnim sposobnostima i normativima suvremene medicine,nadzire, dijagnosticira i prati tok trudnoće kao i nadzor nad porodiljom i novorođenčetom,sprovodi mjere imunizacije utvrđene zakonom i drugim propisima prema kalendaru za redovne vakcinacije i vakcinacije po ukazanoj potrebi,vrši stručni nadzor nad radom medicinskog osoblja u timu porodične medicine i druge poslove iz nadležnosti porodičnog doktora

**VI POSTUPAK PRIJAVLJIVANJA**

Prijave na Oglas sa dokazima o ispunjavanju uslova dostaviti u koverti sa naznakom “Prijava na Javni oglas za radno mjesto doktora medicine – ne otvaraj – otvara Komisija” na adresu : JZU“DOM ZDRAVLJA”Izudin Mulabećirović-Izo“ Tešanj, ul. Braće Pobrić 17, 74260 Tešanj

 **Prijave se dostavljaju u roku od 8 (osam) dana od dana posljednjeg objavljivanja**.

Javni oglas biće objavljen u Dnevnom listu „Oslobođenje“, na web stranici JZU Doma zdravlja Tešanj, web stranici Općine Tešanj i web stranici Službe za zapošljavanje ZDK Zenica.

Neblagovremene i nepotpune prijave neće se razmatrati.

 VD DIREKTOR

 Dujsić dr Amir

 specijalista internista;subspec.kardiolog